สหรัฐถูกหั่นเครดิตกระทบหุ้นไทยทางอ้อม
ตลาดหลักทรัพย์ มอง สหรัฐถูกเอสแอนด์พี หั่นเครดิต กระทบตลาดหุ้นไทยทางอ้อม ต้องดูเป็นรายบริษัทจดทะเบียน
8 ส.ค. 2554

ตลาดหลักทรัพย์ มอง สหรัฐถูกเอสแอนด์พี หั่นเครดิต กระทบตลาดหุ้นไทยทางอ้อม ต้องดูเป็นรายบริษัทจดทะเบียน
นายจรัมพร โชติกเสถียร กรรมการและผู้จัดการตลาดหลักทรัพย์แห่งประเทศไทย (ตลท.) เปิดเผยว่า การปรับลดอันดับความน่าเชื่อถือของสหรัฐ โดยสถาบันสแตนดาร์ด แอนด์ พัวร์ ( S&amp;P) อาจส่งผลกระทบต่อตลาดหุ้นไทยทางอ้อม  เนื่องจากปัญหาดังกล่าวน่าจะส่งผลกระทบต่อภาพรวมเศรษฐกิจโลกเป็นลูกโซ่ ซึ่งในขณะนี้ประเทศไทยยังไม่ได้รับผลกระทบต่อตลาดหุ้นไทยโดยตรง ซึ่งต้องพิจารณาข้อมูลของบริษัทจดทะเบียนเป็นรายๆไป ว่าจะได้รับผบกระทบมากน้อยเพียงใด จึงแนะนำให้นักลงทุนติดตามข้อมูลข่าวสารอย่างใกล้ชิด
"ตลาดหุ้นไทยยังไม่ได้รับผลกระทบโดยตรง และก่อนหน้านี้ที่มีเหตุการณ์เศรษฐกิจแย่ๆ แต่ภาพรวมของหุ้นไทยก็ยังมีทิศทางที่ดี โดยมองว่าภาพรวมของหุ้นเอเชียคงปรับตัวลดลงเพียง 1-2% จากเหตุการณ์หั่นอันดับเครดิตในครั้งนี้"นายจรัมพร กล่าว
อย่างไรก็ตามจากกรณีดังกล่าวอาจส่งผลให้เม็ดเงินที่ลงทุนในสินทรัพย์ในสหรัฐคงถอนออก ซึ่งต้องติดตามว่าเม็ดเงินดังกล่าวจะไหลเข้าในตลาดทุนแห่งใดบ้าง